User:B9 hummingbird hovering/Blog/Learning Sanskrit Weblog/Uddhava Gita/Chapter 6

BhP_11.06.040/1 tan nirīkṣyoddhavo rājan śrutvā bhagavatoditam BhP_11.06.040/3 dṛṣṭvāriṣṭāni ghorāṇi nityaṃ kṛṣṇam anuvrataḥ BhP_11.06.041/1 vivikta upasaṅgamya jagatām īśvareśvaram BhP_11.06.041/3 praṇamya śirisā pādau prāñjalis tam abhāṣata BhP_11.06.042/0 śrī-uddhava uvāca BhP_11.06.042/1 deva-deveśa yogeśa puṇya-śravaṇa-kīrtana BhP_11.06.042/3 saṃhṛtyaitat kulaṃ nūnaṃ lokaṃ santyakṣyate bhavān BhP_11.06.042/5 vipra-śāpaṃ samartho 'pi pratyahan na yad īśvaraḥ BhP_11.06.043/1 nāhaṃ tavāṅghri-kamalaṃ kṣaṇārdham api keśava BhP_11.06.043/3 tyaktuṃ samutsahe nātha sva-dhāma naya mām api BhP_11.06.044/1 tava vikrīḍitaṃ kṛṣṇa nṛnāṃ parama-maṅgalam BhP_11.06.044/3 karṇa-pīyūṣam āsādya tyajanty anya-spṛhāṃ janāḥ BhP_11.06.045/1 śayyāsanāṭana-sthāna- snāna-krīḍāśanādiṣu BhP_11.06.045/3 kathaṃ tvāṃ priyam ātmānaṃ vayaṃ bhaktās tyajema hi BhP_11.06.046/1 tvayopabhukta-srag-gandha- vāso-'laṅkāra-carcitāḥ BhP_11.06.046/3 ucchiṣṭa-bhojino dāsās tava māyāṃ jayema hi BhP_11.06.047/1 vāta-vasanā ya ṛṣayaḥ śramaṇā ūrdhra-manthinaḥ BhP_11.06.047/3 brahmākhyaṃ dhāma te yānti śāntāḥ sannyāsīno 'malāḥ BhP_11.06.048/1 vayaṃ tv iha mahā-yogin bhramantaḥ karma-vartmasu BhP_11.06.048/3 tvad-vārtayā tariṣyāmas tāvakair dustaraṃ tamaḥ BhP_11.06.049/1 smarantaḥ kīrtayantas te kṛtāni gaditāni ca BhP_11.06.049/3 gaty-utsmitekṣaṇa-kṣveli yan nṛ-loka-viḍambanam BhP_11.06.050/0 śrī-śuka uvāca BhP_11.06.050/1 evaṃ vijñāpito rājan bhagavān devakī-sutaḥ BhP_11.06.050/3 ekāntinaṃ priyaṃ bhṛtyam uddhavaṃ samabhāṣata